section_heading: Životopis
paragraph_text: Rodio se je u Splitu, 26. srpnja 1974. godine. Osnovnu i srednju školu završio je u Sinju. Aktivno se bavio nogometom u sinjskom Junaku do svoje 18. godine kada odlazi u Zagreb i izvjesni period provodi u nogometnom klubu Zagrebu. 1992. godine upisuje redovan studij na Fakultetu za fizičku kulturu Sveučilišta u Zagrebu. Diplomirao je 2000. godine kod profesora Valentina Barišića na temu "Utjecaj tehničko-taktičkih vježbi kod mlađe dobnih kategorija". Od 1996. godine počinje raditi kao novinar na Hrvatskom radiju - športski program na kojem se zadržava do 2003. godine. Od 2003. do 2006. godine predaje Tjelesno-zdravstvenu kulturu u dvjema zagrebačkim osnovnim školama.